Θανάσης Σκουρτόπουλος

Ο **Θανάσης Σκουρτόπουλος** (Αθήνα, 23 Μαΐου 1965 – Ουλάν Μπατόρ, 5 Φεβρουαρίου 2026), ήταν Έλληνας αθλητής και προπονητής καλαθοσφαίρισης.

## Βιογραφία
Γεννήθηκε στις 23 Μαΐου 1965 στην Αθήνα κι έπαιξε για πολλά χρόνια στον Γ.Σ. Δάφνη Δαφνίου, την ΑΕΚ και το Παγκράτι. Διετέλεσε μέλος όλων των μικρών εθνικών ομάδων. 

Απεβίωσε από ανακοπή καρδιάς στις 5 Φεβρουαρίου 2026, σε ηλικία 60 ετών και η κηδεία του πραγματοποιήθηκε στις 13 Φεβρουαρίου, στον Ιερό Ναό της Παναγίας Θεοτόκου στο Χαϊδάρι.

## Προπονητική σταδιοδρομία
Ξεκίνησε την προπονητική του καριέρα στον Γ.Σ. Δάφνη Δαφνίου οπού τον οδήγησε στις εθνικές κατηγορίες για πρώτη φορά. Συνέχισε στον Α.Ο. Αιγάλεω και έπειτα στον Όμιλο Φιλάθλων Ηρακλείου. (καλαθοσφαίριση ανδρών).   

Το 2000 ανέλαβε θέση στο τεχνικό επιτελείο της ΑΕΚ, σαν βοηθός του Ντούσαν Ίβκοβιτς και μετά του Ντράγκαν Σάκοτα και του Φώτη Κατσικάρη, έχοντας και τη επίβλεψη του αναπτυξιακού προγράμματος της ομάδας, ενώ το 2005 ανέλαβε βοηθός του Αργύρη Πεδουλάκη στον Πανελλήνιο. Την επόμενη χρονιά ανέλαβε τον Α.Ο. Αιγάλεω οδηγώντας τον για πρώτη φορά στην μεγάλη κατηγορία και έμεινε μέχρι το 2009.

Το 2009-2010 τον βρίσκει Γ.Σ. Περιστερίου, ενώ το 2011-2012 στον Πανελλήνιο που φτάνει μέχρι τους 16 του EuroCup. Το 2012 ήταν στην Α.Ε. Ίκαρος Καλλιθέας και το 2012-2013 στον Πανιώνιο Γυμναστικό Σύλλογο Σμύρνης, ενώ την επόμενη χρονιά ανλαβε τον Γ.Σ. Κεραυνό Στροβόλου στην Κύπρο.  

Από το 2014 έως το 2016 ήταν στην ομάδα Α.Γ.Ο. Ρεθύμνου - Ρέθυμνο Cretan Kings, ενώ από τον Φεβρουάριο 2017 στον Απόλλωνα Πατρών. Τη σεζόν 2017–2018 ανέλαβε τον Γ.Σ.Λ. Φάρος. Παράλληλα, από το 2014 έως 2017 εργάστηκε σαν Assistant κόουτς στην Εθνική Ελλάδας Ανδρών στο πλευρό του Φώτη Κατσικάρη και μετά του Κώστα Μίσσα. Το 2018 αναλαμβάνει πρώτος προπονητής της Εθνικής Ελλάδας και την οδήγησε στο Παγκόσμιο Κύπελλο Καλαθοσφαίρισης Ανδρών 2019.  

Το 2021 αναλαμβάνει την ομάδα Γ.Σ. Ηρακλής Θεσσαλονίκης, ενώ το 2022 αποχωρεί από τον πάγκο της Εθνικής Ελλάδος με ρεκόρ 18 νίκες - 5 ήττες. Τον Φεβρουάριο του 2023 αναλαμβάνει την πολωνική Αστόρια Μπίντγκοστς.

Τον Αύγουστο του 2023 ανάλαβε την ηγερία της Εθνικής Qatar καθώς και το αναπτυξιακά τμήματα των εθνικών ομάδων της χώρας.

Τον Ιούλιο του 2025 ανέλαβε την πρωταθλήτρια Μογγολίας, Khasiin Khuleguud, διεθνώς γνωστή ως Xac Broncos. 

## Διακρίσεις
* Πρωτάθλημα Ελλάδας καλαθοσφαίρισης ανδρών 2002 και Κύπελλο Ελλάδας καλαθοσφαίρισης ανδρών 2001 με την ΑΕΚ.
* Το 2008 με τον Α.Ο. Αιγάλεω εκλέχτηκε 2ος καλύτερος προπονητής στην Ελλάδα από τους εκπροσώπους του αθλητικού τύπου.

## Παραπομπές


## Πηγές
* 
* 
* 
## Εξωτερικοί σύνδεσμοι
* 
* Thanassis Skourtopoulos portrait – the Greek Head Coach of Keravnos Strovolou

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ16
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Δάφνης Δαφνίου
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Προπονητές καλαθοσφαίρισης Απόλλωνα Πατρών
Κατηγορία:Προπονητές καλαθοσφαίρισης Παγκρατίου
Κατηγορία:Προπονητές καλαθοσφαίρισης Αιγάλεω
Κατηγορία:Προπονητές καλαθοσφαίρισης ΟΦΗ
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Πανελληνίου
Κατηγορία:Προπονητές καλαθοσφαίρισης Περιστερίου
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Ρεθύμνου
Κατηγορία:Προπονητές καλαθοσφαίρισης Φάρου Λάρισας
Κατηγορία:Προπονητές καλαθοσφαίρισης Ικάρου Καλλιθέας
Κατηγορία:Προπονητές καλαθοσφαίρισης Δάφνης Δαφνίου
Κατηγορία:Προπονητές καλαθοσφαίρισης Κεραυνού Στροβόλου
Κατηγορία:Προπονητές καλαθοσφαίρισης Εθνικής Κατάρ
Κατηγορία:Έλληνες προπονητές καλαθοσφαίρισης στο εξωτερικό